Уредба о ограничењу школовања лица јеврејског порекла (1940)
УРЕДБА О ОГРАНИЧЕЊУ ШКОЛОВАЊА ЛИЦА ЈЕВРЕЈСКОГ ПОРЕКЛА

На универзитетима, вишим, средњим, учитељским и другим стручним школама, може се уписати само одређен број ученика јеврејског порекла. Овај број одредиће се тако да према броју осталих ученика ових школа у оној сразмери у којој се налази држављана јеврејског порекла према броју осталих држављана.

Врховна школска власт, надлежна за сваку поједину врсту школа, одредиће према ставу 1 овог члана колико се ученика јеврејског порекла, почев од школске године 1940-41 може уписати у -{I}- годину, односно у -{I}- разред, на појединим факултетима и осталим школама. На ученике јеврејског порекла уписане у остале године, односно разреде, неће се примењивати став 1 овог члана.

Лица јеврејског порекла чији су родитељи заслужни за отаџбину могу се, по одобрењу надлежне врховне школске власти уписати за ученике универзитета и других школа наведених у чл. 1 став 1 ове Уредбе, без обзира на ограничење садржано у истом пропису.

Странци јеврејског порекла не могу се уписати за ученике универзитета ни осталих школа надених у чл. 1, став 1 ове Уредбе.

Овлашћују се надлежне врховне школске власти да издају упутства и објашњења потребна за примену члана 1, 2 и 3 ове Уредбе.

Ова Уредба ступа на снагу даном обнародовања у „Службеним новинама“.

М. с. бр. 1323 
5 октобра 1940 године 
Београд

Претседник Министарског савета и 
заступник Министра унутрашњих послова, 
Драгиша Ј. Цветковић с.р.

Потпретседник Министарског савета, 
Др. Владко Мачек с.р.

(Следују потписи осталих министара)

Извори 

 Политика, бр. 11.618 од недеље 6. октобра 1940, страна 8.
 Службене новине Краљевине Југославије, бр. од 5. октобра 1940.

Види још 

 Уредба о мерама које се односе на Јевреје у погледу обављања радња са предметима људске исхране (1940)

Уредбе Краљевине Југославије
Јевреји
1940.